चित्रकला:--बसोह्‌ली चित्रकला दा केन्द्र कियां बनेआ ? राजा संग्रामपाल (1635-73 ई.) दे समैं दिल्ली पर औरंगज़ेब राज करदा हा। ओ हर चाल्ली दी ललत कलाएं ने घृण करदा हा। आखदे न जे इक बहारी दिल्ली दे संगीतकारैं औरंगज़ेब सामने इक मातमी जलूस कड्ढेआ। ओ संगीत दी मौती दा सोग मना दे हे। औंरगज़ब ने दिक्खिऐ आखेआ, “खूब डूग्गे दब्बेओ”। इस आस्तै होई सकदा ऐ जे मुगल दरबारे च अपनी कोई पुच्छ-परतीत नेईं रौह्‌ने कारन दिल्ली दे कलाकार, किछ राजस्थान, किछ बसोह्‌ली ते किछ क होर दुएं थाह्‌कैं जाई बस्से होन। राजा संग्र मपाल ते ओदे पुत्तर हिन्दलपाल दे किछ चित्र ल’बदे न. इस ने सिद्ध हुन्दा ऐ जे राजा किरपालपाल दै पैहलें बी बसोह्‌ली च कि चित्रकार हे। इस आस्ते खालस बसोह्‌ली कलम दो चित्रें दा समां 1661-73 आक्खेआ जाई सकदा ऐ। ए बारां ब’रे संग्रामपाल दे राज दे खीरले ब’रे है। उन्दे ने गै मिलदे-जुलदे चित्र उसले चम्बा, ननूरपुर, कुल्लू, नालागढ़ ते आरकी च बी बनाए जा करदे हे।